GM Uzbekistan 2016 yilda o‘z mahsulotini jahonning 26 davlatiga eksport qildi. Kompaniyaning Facebook’dagi sahifasida 2016 yildagi avtomobillar yetkazib berish geografiyasi taqdim etilgan. Jumladan, eksport MDHning barcha mamlakatlari – Rossiya, Ukraina, Belarus, Moldova, Armaniston, Ozarboyjon, Gruziya, Qozog‘iston, Qirg‘iziston, Tojikiston va Turkmanistonga amalga oshirilgan. Osiyoda – Afg‘oniston, Iroq, BAA, Iordaniya va Livanga. Afrikada – Somali, Madagaskar, Liviya, Senegal, Tunis, Kabo-Verde, Kot’d Ivuar, Gana, JAR va Nigeriyaga. GM Uzbekistan eksport hajmiga oydinlik kiritmagan.